131. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 322706/1195 της 13 Νοεμ./4 Δεκ. 1981 (ΦΕΚ Β΄ 728) Περί καθορισμού ανωτάτων ορίων υπολειμμάτων γεωργικών φαρμάκων επί των οπωροκηπευτικών ή εντός αυτών εις συμμόρφωσιν προς την οδηγίαν 76/895/ΕΟΚ του Συμβουλίου της 23ης Νοεμ. 1976 (ΕΕ Ειδ. Έκδ.03 Τ 016 σελ. 179) ως αύτη ετροποποιήθη υπό των οδηγιών 80/428/ΕΟΚ του Συμβουλίου της 28ης   Μαρτ. 1980 (ΕΕ Ειδ. ΄Εκδ. 03 Τ 028 σελ. 122) και 81/36/ΕΟΚ του Συμβουλίου της 9ης Φεβρ. 1981. Έχοντες υπ’ όψει: 1.Τας διατάξεις: α)Του άρθρ. 22 παρ. 3 του Νόμ. 992/1979 «περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων». β)Του άρθρ. 14, περίπτ. ιζ, του Νόμ. 721/1977 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως θεμάτων». 2.Τας υπ’ αριθ. 13/31.8.1979, 3/13.2.1981 και 15/29.9.1981 γνωμοδοτήσεις του Ανωτάτου Συμβουλίου Γεωργικών Φαρμάκων, αποφασίζομεν: Άρθρ.1.-1.Δια τα οπωροκηπευτικά τα διαλαμβανόμενα εις το παράρτημα Ι της παρούσης τα οποία διατίθενται καθ’ οιονδήποτε τρόπον μετά την συγκομιδήν των δι’ ανθρωπίνην κατανάλωσιν ή εις εξαιρετικάς περιπτώσεις δια ζωοτροφάς, ορίζονται ως ανεκτά επ’ αυτών ή εντός αυτών ανώτατα όρια υπολειμμάτων των γεωργικών φαρμάκων των διαλαμβανομένων εις το παράρτημα ΙΙ της παρούσης, ως και οιουδήποτε προϊόντος διασπάσεως ή μεταβολισμού αυτών, τα έναντι εκάστου φαρμάκου αναγραφόμενα τοιαύτα. 2.Απαγορεύεται από της ισχύος της παρούσης η εις το εσωτερικόν της χώρας και εις τα Κράτη-μέλη των Ευρωπαϊκών Κοινοτήτων διάθεσις των εις το Παράρτημα Ι οπωροκηπευτικών, εφ’ όσον ταύτα περιέχουν υπολείμματα γεωργικών φαρμάκων πέραν των κατά τ’ ανωτέρω καθοριζομένων ορίων. (Ακολουθούν Παραρτήματα) Από της δημοσιεύσεως της παρούσης η υπ’ αριθ. 349477/7.11.1979 «περί καθορισμού ανωτάτων ορίων των υπολειμμάτων γεωργικών φαρμάκων επί των οπωροκηπευτικών ή εντός αυτών» καταργείται. 